REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/357-12

28. decembar 2012. godine

B e o g r a d

ZAPISNIK

30. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 26. DECEMBRA 2012. GODINE

 Sednica je počela u 10,35 časova.

 Sednicom je predsedavala Vesna Kovač, predsednik Odbora.

 Sednici su prisustvovali članovi Odbora: Zoran Antić, Vojislav Vujić, Bojan Đurić, Zoran Kasalović, Zoltan Pek, Radmilo Kostić, Dragan Tomić i Momo Čolaković; i Mićo Rogović, dr Vladimir Marinković i Mirjana Marjanović.

 Sednici nisu prisustvovali Radojko Obradović, zamenik predsednika Odbora i članovi Odbora: Žika Gojković, mr Božidar Đelić, Đorđe Stojšić i dr Mirko Cvetković.

 Sednici su prisustvovali narodni poslanici Dejan Radenković, zamenik člana Odbora i Miroslav Petković.

 Sednici su prisustvovali Radoslav Sretenović predsednik Saveta i Institucije; Bojana Mitrović, potpresednik Saveta i Institucije; članovi Saveta: Natalija Ćatović, Gordana Tišma i Miroslav Mitrović; vrhovni državni revizori: Cvetana Pršić, Duško Pejović, Radulka Urošiveć, Ljubica Janković Andrejević i Željko Rnjak; Mirjana Marković, sekretar, Iva Vasilić, šef Kancelarije predsednika, Dragan Stojanović, načelnik IT sektora, Vesna Pavlović, PR i Lelica Todorović, stručni konsultant u Državnoj revizorskoj instituciji.

 Na predlog predsednika, Odbor je većinom glasova utvrdio sledeći

D n e v n i r e d

1. Informacija Državne revizorske institucije o izveštajima državne

revizije za 2011. godinu, koji su podneti Narodnoj skupštini 25. decembra 2012. godine (broj 02-4394/12).

 **Prva tačka dnevnog reda:** Informacija Državne Institucije o izveštajima državne revizijeza 2011. godinu, koji su podneti Narodnoj skupštini 25. decembra 2012. godine.

 Vesna Kovač je nakon utvrđivanja dnevnog reda sednice Odbora, dala reč Radoslavu Sretenoviću, predsedniku Saveta Državne revizorske institucije.

 Radoslav Sretenović je izrazio veliko zadovoljstvo da u Narodnoj skupštini može da prezentuje rad državne revizije za 2011. godinu i istakao da je DRI ostvarila reviziju u skladu sa Programom DRI za 2012. godinu. Kratko se osvrunuo na istorijat događaja tokom 2012. godine i potsetio prisutne: da su 2012. godine imenovani i reimenovani članovi Saveta DRI; da su 2012. godine imenovani novi vrhovni državni revizori: Cvetana Pršić – vrhovni državni revizor Sektora za reviziju budžeta i budžetskih fondova; Radulka Urošević – vrhovni državni revizor Sektora za reviziju organizacija obaveznog socijalnog osiguranja; Duško Pejović – vrhovni državni revizor Sektora za reviziju budžeta lokalnih vlasti i Svetlana Toma – Anukić vrhovni državni revizor Sektora za reviziju svrsishodnosti, a da su ranije izabrani, sa nama danas prisutni Ljubica Andrijević - vrhovni državni revizor Sektora za reviziju Narodne banke Srbije; i Željko Rnjak - vrhovni državni revizor Sektora za reviziju javnih preduzeća; da je Institicija u 2012. godini povećala broj zaposlenih, tako da danas ima 152 zaposlena od kojih 124 na poslovima revizije i 23 na poslovima podrške, a u toku su konkursi za prijem 17 novih revizora; da je DRI u 2012. godini osnovala još jedan novi sektor – Sektor za reviziju svrsishodnosti; da se DRI se opredelila za strategiju kontinuirane izgradnje svojih kapaciteta, i s tim u vezi, 24. oktobra 2012. je potpisala Tvining projekat „Jačanje kapaciteta DRI“ sa Revizorkim sudom Holanidije i Kancelarijom generalnog revizora Velike Britanije, koji će biti polazna osnova za buduću profesionalnu saradnju ovih institucija, ali će pomoći DRI da nadalje obavlja svoje poslove u skladu sa međunarodnim i evropskim standardima i praksama revizije; Tvining projekat treba da omogući DRI da u naredne dve godine izradi dva značajna metodološka priručnika: priručnik za finansijsku reviziju i priručnik za reviziju svrsishodnosti.

 Angažovanje, predanost i profesionalizam svih zaposlenih u DRI omogućio je da DRI u 2012. godini sačini 143 izveštaja za 46 subjekta revizije, što je sadržano i napisano na 8350 stranica izveštaja, DRI je za 143 izveštaja revizije izrazila: za 26 izveštaja pozitivno mišljenje, za 103 izveštaja mišljenje sa rezervom, a za 14 izveštaja izraženo je mišljenje sa rezervom uz uzdržavanje o davanju mišljenja na Bilans stanja.

 Prilikom revizije Završnog računa budžeta Republike Srbije za 2011. godinu izvršena je revizija finansijskih izveštaja kod 19 direktnih korisnika javnih sredstava - ministarstava, a u Sektoru za reviziju organizacija socijalnog osiguranja je pored revizije Republičkog fonda zdravstvenog osiguranja, izvršena i revizija 78 pojedinačnih revizija koji čine sastavne delove izvešaja - to su domovi zdravlja i apoteke.

 Državna revizorska institucija je u skaladu sa svojim nadležnostima 25. decembra 2012. godine predala Republici Srbiji i Narodnoj skupštini sve svoje izveštaje, u skladu sa Zakonom.

 U diskusiji su učestvovali Radoslav Sretenović, Radulka Urošević, Dragan Tomić, Vesna Kovač, Bojan Đurić, Slobodan Jeremić, Miroslav Petković i Ljubica Andrijević.

Sednica Odbora je završena u 11,35 časova.

 Sastavni deo ovog zapisnika je tonski snimak 30. sednice Odbora za finansije, republički budžet i kontrolu trošenja javnih sredstava.

 za SEKRETAR ODBORA PREDSEDNIK ODBORA

 Dragica Krstić-Purešević Vesna Kovač